open-index/open-wikipedia-markdown huggingface dataset:
పుట్టా సుధాకర్ యాదవ్

**పుట్టా సుధాకర్ యాదవ్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతను 2018 ఏప్రిల్‌ నుండి జూన్ 2019 వరకు టీటీడీ పాలమండలి ఛైర్మన్‌గా పని చేశాడు.
## జననం, విద్యాభాస్యం
పుట్టా సుధాకర్ యాదవ్ 1964 నవంబరు 21న  ఆంధ్రప్రదేశ్ రాష్ట్రం,  వైఎస్ఆర్ కడప జిల్లా, ప్రొద్దుటూరు మండలం,  కొత్తపల్లె గ్రామంలో పుట్టా వెంకటసుబ్బయ్య, పోలమ్మ దంపతులకు జన్మించాడు. అతను ఇంటర్మీడియట్ వరకు చదువుకున్నాడు.
## రాజకీయ జీవితం
పుట్టా సుధాకర్ యాదవ్ 2012 టీడీపీ ద్వారా రాజకీయాల్లోకి వచ్చి  2014 ఎన్నికల్లో మైదుకూరు నియోజకవర్గం నుండి టీడీపీ అభ్యర్ధిగా పోటీ చేసి తన సమీప ప్రత్యర్థి వైసీపీ అభ్యర్ధి శెట్టిపల్లె రఘురామిరెడ్డి చేతిలో ఓడిపోయాడు. సుధాకర్ యాదవ్ 2018 ఏప్రిల్ 11న తిరుమల–తిరుపతి దేవస్థానం(టీటీడీ) పాలక మండలి ఛైర్మన్‌గా నియమితుడై, ఏప్రిల్ 28న భాద్యతలు చేపట్టి, జూన్ 2019న తన పదవికి రాజీనామా చేశాడు. 

పుట్టా సుధాకర్ యాదవ్ 2024లో జరిగిన ఆంధ్రప్రదేశ్ శాసనససభ ఎన్నికలలో మైదుకూరు నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి శెట్టిపల్లె రఘురామిరెడ్డిపై 20950 ఓట్ల మెజారిటీతో  గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:1964 జననాలు
స్టేషన్ ఘన్‌పూర్ రెవెన్యూ డివిజను

**స్టేషన్ ఘన్‌పూర్ రెవెన్యూ డివిజను**, తెలంగాణ రాష్ట్రం, జనగాం జిల్లాలోని ఒక పరిపాలనా విభాగం. జనగామ జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 5 మండలాలు ఉన్నాయి. ఈ డివిజను ప్రధాన కార్యాలయం స్టేషన్ ఘన్‌పూర్ పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను భువనగిరి లోక్‌సభ నియోజకవర్గం, స్టేషన్ ఘన్‌పూర్ శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
స్టేషన్ ఘన్‌పూర్ డివిజనులోని మండలాలు:

## మూలాలు

వర్గం:జనగామ జిల్లా
వర్గం:జనగామ జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
బుధు భగత్

**బుధు భగత్** భారత స్వాతంత్ర్య సమరయోధుడు. అతను బ్రిటిష్ వారికి వ్యతిరేకంగా గెరిల్లా యుద్ధానికి నాయకత్వం వహించాడు. అతను 1832  లార్కా తిరుగుబాటుకు నాయకుడు.

## జీవిత విశేషాలు
అతను బ్రిటీష్ ఇండియాలోని రాంచీ జిల్లాలోని చాన్హో బ్లాక్‌లోని సిలగై గ్రామంలో 1792 ఫిబ్రవరి 17న జన్మించాడు. అతను ఓరాన్ రైతు కుటుంబంలో జన్మించాడు. 

అతను జమీందార్లు మఱియు  బ్రిటిష్ దళాల క్రూరత్వాన్ని చూస్తూ పెరిగాడు. పండిన పంటను జమీందార్లు, బ్రిటీష్ దళాలు ఎలా తీసుకెళ్తాయో అతను చూస్తూనే ఉన్నాడు. పేద కుటుంబానికి సరిపడా ఆహారం అందడం లేదు. అతను గెరిల్లా యుద్ధం కోసం తన స్నేహితులకు శిక్షణ ఇచ్చాడు. బ్రిటీష్‌తో పోరాడాలని బుధు భగత్ ప్రజలకు సూచించారు. అతను బ్రిటిష్ వారికి వ్యతిరేకంగా గెరిల్లా యుద్ధానికి నాయకత్వం వహించాడు. బుధు భగత్‌ను పట్టుకున్న వారికి బ్రిటీష్ ప్రభుత్వం బహుమతులు ప్రకటించారు. బ్రిటిష్ బలగాలు ఫిబ్రవరి 13న సిలగై గ్రామానికి చేరుకున్నాయి. బ్రిటీష్ వారు బుధు భగత్ అనుచరుల నుండి తీవ్ర ప్రతిఘటనను ఎదుర్కొన్నారు. వారు విల్లు, బాణం, గొడ్డలి మఱియు కత్తితో బ్రిటిష్ వారిపై దాడి చేశారు. బ్రిటిష్ వారిపై కాల్పులు జరిపారు. ఈ పోరాటములో బుధు భగత్ ఇద్దరు కుమారులు అయిన బుధు భగత్ హల్ధర్ మఱియు గిరిధర్ చనిపోయారు. చివరికి బుధు భగత్ బ్రిటిష్ దళాలతో పోరాడి మరణించాడు. 

## మూలాలు

వర్గం:1832 మరణాలు
వర్గం:1792 జననాలు
వర్గం:భారత స్వాతంత్ర్య సమర యోధులు
జానీ డెప్

**జాన్ క్రిస్టోఫర్ డెప్ II** (జననం జూన్ ;9, 1963) ఒక అమెరికన్ నటుడు, నిర్మాత, సంగీతకారుడు. పలు హాలీవుడ్ చిత్రాలలో నటించి ప్రేక్షకాదరణ పొందాడు. తన నట, సంగీత ప్రతిభకు పలు పురస్కారాలు కూడా గెలుచుకున్నాడు.
## నేపధ్యము
జాన్ క్రిస్టోఫర్ డెప్ II 1963 జూన్ 9న ఓవెన్స్‌బోరో, కెంటుకీలో జన్మించాడు. తల్లి బెట్టీ స్యూ పామెర్ వెయిట్రెస్ గా పనిచేసేది. ఆమెకు కలిగిన నలుగురు పిల్లలలో జానీ డెప్ చివరివాడు. ( Wells) తండ్రి 
జాన్ క్రిస్టోఫర్ డెప్ సివిల్ ఇంజనీర్ గా పనిచేసేవాడు. డెప్ బాల్యంలో అతని కుటుంబం తరచుగా మారారు, చివరికి 1970లో ఫ్లోరిడాలోని మిరామార్‌లోస్థిరపడ్డారు. జానీకి 15 సంవత్సరాల వయస్సు ఉన్నప్పుడు తల్లిదండ్రులు విడాకులు తీసుకొని విడిపోయారు
## మూలాలు

## బయటి లంకెలు

* 
* 
* 
* 
* 
* 

వర్గం:1963 జననాలు
వర్గం:హాలీవుడ్ నటులు
ఎస్.వి. సతీష్ కుమార్ రెడ్డి

**వెంకట సతీష్ కుమార్ రెడ్డి సింగారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2011లో ఆంధ్రప్రదేశ్ శాసనమండలి సభ్యుడిగా ఎన్నికై, మండలి ఉపాధ్యక్షుడిగా పనిచేశాడు.
## రాజకీయ జీవితం
ఎస్.వి. సతీష్ కుమార్ రెడ్డి 1989లో తెలుగుదేశం పార్టీ ద్వారా రాజకీయాల్లోకి వచ్చి పులివెందుల నియోజకవర్గం నుండి తొలిసారి టీడీపీ అభ్యర్థిగా పోటీ చేసి ఓడిపోయాడు. ఆయన ఆ తరువాత 2004, 2009 అసెంబ్లీ ఎన్నికల్లో వైఎస్ రాజశేఖర్ రెడ్డిపై, 2014, 2019 అసెంబ్లీ ఎన్నికల్లో వైఎస్ జగన్ మోహన్ రెడ్డిపై పోటీ చేసి ఓడిపోయాడు. సతీష్ కుమార్ 2011లో టీడీపీ తరపున ఆంధ్రప్రదేశ్ శాసనమండలికి కడప స్థానిక సంస్థల ఎమ్మెల్సీగా ఎన్నికయ్యాడు. ఆయన 2020 మార్చి 10న తెలుగుదేశం పార్టీకి రాజీనామా చేశాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసనమండలి సభ్యులు
డి.ఎల్. రవీంద్రా రెడ్డి

**దుగ్గిరెడ్డి లక్ష్మి రెడ్డి రవీంద్రా రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో ఆరుసార్లు ఎమ్మెల్యేగా గెలిచి, ఆర్ధిక, ఆరోగ్య, చిన్న నీటిపారుదల శాఖ మంత్రిగా పని చేశాడు.
## రాజకీయ జీవితం
డి.ఎల్. రవీంద్రా రెడ్డి  1978లో స్వతంత్ర అభ్యర్థిగా మైదుకూరు నియోజకవర్గం నుండి పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత కాంగ్రెస్ పార్టీలో చేరి 1978 నుంచి 2009 వరకు శాస‌న‌స‌భ‌కు ఎనిమిది ప‌ర్యాయాలు పోటీ చేసి ఆరుసార్లు విజ‌యం సాధించాడు. ఆయన వ‌రుస‌గా 1978, 1983లో గెలిచి, 1985లో ఓడిపోయి మ‌ళ్లీ 1989, 1994లో గెలిచి, 1999లో ఓడిపోయి తిరిగి 2004, 2009లో ఎమ్మెల్యేగా ఎన్నికయ్యాడు. ఆయన 2012లో కడప  పార్లమెంట్ స్థానానికి జరిగిన ఉప ఎన్నికలో పోటీ చేసి ఓడిపోయాడు. 

డి.ఎల్. రవీంద్రా రెడ్డి 1991 నుంచి 1994 మ‌ధ్య నేదురుమల్లి జనార్ధనరెడ్డి, కోట్ల విజయభాస్కరరెడ్డి ల మంత్రివ‌ర్గంలో చిన్ననీటిపారుద‌ల‌, విద్యుత్తు, రెవెన్యూ, వైద్య ఆరోగ్య శాఖ‌ల‌ మంత్రిగా పని చేశాడు. ఆయన 2010లో నల్లారి కిరణ్ కుమార్ రెడ్డి మంత్రివ‌ర్గంలో వైద్య, ఆరోగ్య, విద్య, రాజీవ్ ఆరోగ్య శ్రీ, 108, 104, కుటుంబ‌ సంక్షేమ, ఆంధ్రప్రదేశ్ ఎయిడ్స్ నియంత్రణ మండ‌లి  శాఖ‌ల మంత్రిగా పని చేశాడు.

## మూలాలు

వర్గం:భారత జాతీయ కాంగ్రెస్ నాయకులు
వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
ఆసియాశాట్ ఉపగ్రహాలు

thumb|ఆసియాసత్ ఉపగ్రహం - 8

**ఆసియాశాట్** (ASIASAT) ఉపగ్రహాలు, భూస్థిర కక్ష్యలో పరిభ్రమించే టీవీ టెలీకమ్యూనికేషను ఉపగ్రహాలు. ఈ ఉపగ్రహాలను ఆసియా ఉపగ్రహ టెలీకమ్యూనికేషన్ కంపెనీ నిర్మించింది. ఆసియా శాటిలైట్ టెలికమ్యూనికేషన్స్ కంపెనీ లిమిటెడ్ (AsiaSat) ఆసియా లోని ప్రధాన వాణిజ్య శాటిలైట్ ఆపరేటర్.

## చరిత్ర
ఆసియా శాటిలైట్ టెలికమ్యూనికేషన్స్ కంపెనీ లిమిటెడ్ సంస్థను 1988లో స్థాపించారు. ఆసియాశాట్-5, ఆసియాశాట్-6, ఆసియాశాట్-7, ఆసియాశాట్-8, ఆసియాశాట్-9 అనే ఐదు ప్రధాన ఉపగ్రహాలను అంతరిక్షంలో ప్రక్షేపించింది.

## ఉద్దేశం
ప్రసార, టెలికాం, మొబిలిటీ రంగాలలోని వినియోగదారులకు విశ్వసనీయమైన ఉపగ్రహ కనెక్టివిటీ, మీడియా, డేటా సొల్యూషన్‌లను అందించడం ఆసియాశాట్ ఉపగ్రహాల ముఖ్య ఉద్దేశం. ఆసియాశాట్ ఉపగ్రహాలను హాంకాంగ్‌లోని తాయ్ పో ఎర్త్ స్టేషన్‌లో ఉన్న సిబ్బంది బృందం 24 గంటలూ పర్యవేక్షిస్తూ, నియంత్రిస్తూంటారు. 

## బోర్డు డైరెక్టర్లు
ఆసియా శాటిలైట్ టెలికమ్యూనికేషన్స్ హోల్డింగ్స్ లిమిటెడ్ డైరెక్టర్ల బోర్డులో 10 మంది డైరెక్టర్లు ఉన్నారు. ఎగ్జిక్యూటివ్ డైరెక్టర్ రోజర్ టోంగ్. నాన్-ఎగ్జిక్యూటివ్ డైరెక్టర్లు వేన్ బన్నాన్ (ఛైర్మన్), వాంగ్ గువోక్వాన్ (వైస్ ఛైర్మన్), డింగ్ యుచెంగ్, చోంగ్ చి యెంగ్, మిస్టర్. హెర్మన్ చాంగ్ హ్సియుగో, ఫ్యాన్ జుయి-యింగ్. ఇండిపెండెంట్ నాన్-ఎగ్జిక్యూటివ్ డైరెక్టర్లు మార్సెల్ ఆర్. ఫెనెజ్, స్టీవెన్ ఆర్. లియోనార్డ్, ఫిలానా వై యింగ్ పూన్.

## ఆసియాశాట్ ఉపగ్రహాల చరిత్ర

## మూలాలు
#https://www.asiasat.com/
#https://www.n2yo.com/satellites/?c=AC&t=country

వర్గం:ఉపగ్రహాలు
జాతీయ ధ్రువ, మహాసముద్ర పరిశోధనా కేంద్రం

**జాతీయ ధ్రువ, మహాసముద్ర పరిశోధనా కేంద్రం** (నేషనల్ సెంటర్ ఫర్ పోలార్ అండ్ ఓషన్ రీసెర్చ్ - NCPOR)**, భారతీయ పరిశోధన అభివృద్ధి సంస్థ.** ఇది గోవాలోని వాస్కోడిగామాలో ఉంది. గతంలో దీన్ని **నేషనల్ సెంటర్ ఫర్ అంటార్కిటిక్ అండ్ ఓషన్ రీసెర్చ్** (NCAOR) అనేవారు. ఇది భారత ప్రభుత్వంలోని భూ శాస్త్రాల మంత్రిత్వ శాఖలోని ఓషన్ డెవలప్‌మెంట్ విభాగానికి (DOD) చెందిన స్వయంప్రతిపత్త సంస్థ. ఇది భారతీయ అంటార్కిటిక్ కార్యక్రమాన్ని నిర్వహిస్తోంది. భారత ప్రభుత్వ అంటార్కిటిక్ పరిశోధనా కేంద్రాలలైన భారతి, మైత్రిలు దీని నిర్వహణ లోనే ఉంటాయి. ఈ సంస్థను 1998 మే 25 న NCAOR పేరుతో డా. ప్రేమ్ చంద్ పాండే సారథ్యంలో స్థాపించారు.     NCPOR, ప్రపంచ స్థాయి ప్రయోగాలకు, అంతర్జాతీయ సమావేశాల నిర్వహణకూ, అంటార్కిటిక్ సైన్స్‌కు సంబంధించిన అంతర్జాతీయ కమిటీల నాయకత్వానికీ ప్రసిద్ధి చెందింది. 2022 నాటికి NCPOR ఛైర్మన్‌గా డాక్టర్ M. రవిచంద్రన్  ఉన్నాడు. ఇతను ఎర్త్ సైన్సెస్ మంత్రిత్వ శాఖ కార్యదర్శి కూడా. 2022 నాటికి NCPOR డైరెక్టర్ మీర్జా జావేద్ బేగ్. 

NCPOR కాంప్లెక్సు, ప్రత్యేక స్వల్ప-ఉష్ణోగ్రత ప్రయోగశాలకు నిలయం. ఇది నేషనల్ అంటార్కిటిక్ డేటా సెంటర్, ధ్రువీయ మ్యూజియంలను ఏర్పాటు చేస్తోంది.

NCPOR కింది రంగాల్లో లేదా టాస్క్‌లలో పనిచేస్తుంది:

* అంటార్కిటికా, హిమాలయాల నుండి మంచు కోర్ నమూనాలను నిల్వ చేస్తుంది.
* నార్వేలోని స్వాల్‌బార్డ్‌లో హిమాద్రి, ఇండార్క్ ఆర్కిటిక్ పరిశోధనా కేంద్రాలను నిర్వహిస్తోంది. 
* సముద్ర పరిశోధన నౌక *ORV సాగర్ కన్య* నిర్వహణ. ఇది భారతదేశ సముద్ర శాస్త్ర అధ్యయన నౌకల యొక్క ప్రధాన నౌక. అరేబియా సముద్రం, బంగాళాఖాతం, హిందూ మహాసముద్రంపై భారతదేశ అధ్యయనాలకు ఈ నౌక గణనీయంగా దోహదపడింది.
* ఇది అలహాబాద్ విశ్వవిద్యాలయంలో KBCAOS స్థాపన ప్రారంభ దశ నుండి పూర్తి స్థాయి అధ్యాపక కేంద్రంగా మారే చివరి దశ వరకు, విశ్వవిద్యాలయానికి ప్రాజెక్టు రూపంలో మద్దతు ఇచ్చింది. 

ఈ కేంద్రాన్ని గతంలో అంటార్కిటిక్ అధ్యయన కేంద్రం అని పిలిచేవారు. 1997 మే 12 న డా. పి.సి.పాండే  డైరెక్టర్‌గా చేరడంతో ఇది ఉనికిలోకి వచ్చింది.

2016 అక్టోబర్ 9 న, నేషనల్ సెంటర్ ఫర్ అంటార్కిటిక్ అండ్ ఓషన్ రీసెర్చ్ (NCAOR) హిమాలయాలో హిమాన్ష్ అనే పరిశోధనా కేంద్రాన్ని స్థాపించింది.   ఈ స్టేషను హిమాచల్ ప్రదేశ్‌లోని స్పితిలో ఒక మారుమూల ప్రాంతంలో 4000 మీ. ఎత్తున ఉంది.

## మూలాలు

వర్గం:Coordinates not on Wikidata
వర్గం:భారతీయ పరిశోధనా సంస్థలు
వర్గం:అంటార్కిటికాలో భారతదేశ కార్యక్రమం
లాల్మయి చండీ దేవాలయం

**లాల్మయి చండీ దేవాలయం**ను చండిముర మందిర్ అని కూడా పిలుస్తారు, ఇది బంగ్లాదేశ్‌లోని కొమిల్లా జిల్లాలోని బరురా ఉపజిల్లాలోని లాల్మాయి కొండ శిఖరంపై ఉన్న పురాతన హిందూ దేవాలయం. ఈ ఆలయం కాళీ దేవికి అంకితం చేయబడింది. ఈ ఆలయ సమీపంలో శివునికి అంకితం చేయబడిన ఆలయం ఉంది.

## చరిత్ర
**స్థాపితం:** 7వ శతాబ్దం బౌద్ధ మోహరాజ్ భార్య రాణి ప్రభావతి చే.

**మొదటి పునర్నిర్మాణం:** 17వ శతాబ్దపు సంస్కర్త,  దుతియా దీఘి యొక్క ఎక్స్‌కవేటర్, త్రిపుర రాజు మొహరాజ్ మాణిక్కో బహదూర్ మేనకోడలు దిటీయా దేబీ.

**రెండవ పునర్నిర్మాణం:** 1972–1973 సంస్కర్త, అభివృద్ధి నిర్వాహకుడు: స్వామి ఆత్మనాద గీరీ మొహరాజ్.
## మూలాలు


## ఇవి కూడా చూడండి
*లక్ష్మీ నారాయణ దేవాలయం (బంగ్లాదేశ్)
*స్వామి బాగ్ దేవాలయం (బంగ్లాదేశ్)
*సోనారంగ్ జంట దేవాలయాలు (బంగ్లాదేశ్)
వర్గం:బంగ్లాదేశ్ లోని హిందూ దేవాలయాలు
తెలంగాణ రాష్ట్ర బడ్జెట్ (2019-2020)

**తెలంగాణ రాష్ట్ర బడ్జెట్ (2019-2020)** అనేది తెలంగాణ రాష్ట్రానికి సంబంధించిన బడ్జెట్. తెలంగాణ శాసనసభ సమావేశాల్లో భాగంగా 2020 సెప్టెంబరులో బడ్జెట్ సమావేశాలు జరిగాయి. ముఖ్యమంత్రి కల్వకుంట్ల చంద్రశేఖర్ రావు 2019, సెప్టెంబరు 9న ఉదయం గం. 11.30 ని.లకు రాష్ట్ర పూర్తిస్థాయి బడ్జెట్‌ను ప్రవేశపెట్టాడు, శాసనసభలో దాదాపు 40 నిమిషాల పాటు బడ్జెట్ ప్రసంగం చదివి వినిపించాడు. తెలంగాణ రాష్ట్రం ఏర్పడిన తర్వాత ముఖ్యమంత్రిగా ఉంటూనే ఆర్థికశాఖ బాధ్యతలను నిర్వహిస్తూ తొలిసారిగా బడ్జెట్‌ను ప్రవేశపెట్టిన ఘనత కేసీఆర్‌కే దక్కింది. 54 నిముషాలపాటు బడ్జెట్ ప్రసంగం చదివాడు.

[right|thumb|శాసనసభలో 2019-2020 సంవత్సరానికి తెలంగాణ బడ్జెట్ ను ప్రవేశపెడుతున్న ముఖ్యమంత్రి [కల్వకుంట్ల చంద్రశేఖరరావు|కేసీఆర్]]

2019-20 ఆర్థిక సంవత్సరానికి ప్రతిపాదిత వ్యయం 1,46,492.30 కోట్ల రూపాయలు కాగా, ఇందులో రెవెన్యూ వ్యయం 1,11,055.84 కోట్ల రూపాయలు, మూలధన వ్యయం 17,274.67 కోట్ల రూపాయలుగా ఉన్నాయి. బడ్జెట్ అంచనాలలో మిగులు 2,044.08 కోట్ల రూపాయలు కాగా, ఆర్థిక లోటు 24,081.74 కోట్ల రూపాయలు ఉంటుందని అంచనా వేయబడింది.

2019 సెప్టెంబరు 8న సాయంత్రం ప్రగతి భవన్‌లో ముఖ్యమంత్రి కె. చంద్రశేఖర్ రావు అధ్యక్షతన దాదాపు రెండున్నర గంటలపాటు జరిగిన రాష్ట్ర మంత్రివర్గ సమావేశంలో 2019-20 సంవత్సరానికి రాష్ట్ర బడ్జెట్‌ను మంత్రివర్గం పరిశీలించి ఆమోదించింది.

## ఆదాయం
2019-2020 ఆర్థిక సంవత్సరానికి ఆదాయ వ్యయాల వివరాలు:

* మొత్తం బడ్జెట్ వ్యయం రూ. 1,46,492.30 కోట్లు
* రెవెన్యూ వ్యయం: 1,11,055.84 కోట్లు
* మూలధన వ్యయం: 17,274.67 కోట్లు
* ప్రజా రుణం: 32,900 కోట్లు
* ప్రజా రుణ చెల్లింపు: 9,265.77 కోట్లు
* రెవెన్యూ రాబడులు: 1,13,099.92 కోట్లు
* రుణాలు, అడ్వాన్సులు: 8,896.02 కోట్లు
* ఇతర పన్నేతర ఆదాయం: 23,934 కోట్లు
* కేంద్ర పన్నుల వాటా: 19,718 కోట్లు
* రాష్ట్ర పన్నులు, సుంకాలు: 69,328 కోట్లు
* ఇతర వ్యయం: 11,078 కోట్లు
* అభివృద్ధి వ్యయం: 78,027 కోట్లు

## బడ్జెట్ వివరాలు
తెలంగాణ రాష్ట్ర బడ్జెట్ (2019-2020)లో వివిధ శాఖలకు కేటాయించబడిన నిధుల వివరాలు:

* నీటిపారుదల శాఖకు రూ. 22,500 కోట్లు
* వ్యవసాయ శాఖకు రూ. 20,107 కోట్లు
* ఆసరా పింఛన్లకు రూ. 12,067 కోట్లు
* రైతుబంధు పథకానికి రూ. 12,000 కోట్లు
* రైతు రుణమాఫీకి రూ. 6,000 కోట్లు
* రైతుబీమా పథకానికి రూ. 650 కోట్లు
* వైద్య ఆరోగ్య శాఖకు రూ. 5,536 కోట్లు
* బియ్యం సబ్సిడీకి రూ. 2,744 కోట్లు
* మైనార్టీల అభివృద్ధికి రూ. 2,004 కోట్లు
* నిరుద్యోగ భృతికి రూ. 1,810 కోట్లు
* కల్యాణలక్ష్మి/షాదీ ముబారక్ లకు రూ. 1,450 కోట్లు
* ఎస్సీ, ఎస్టీల ప్రగతినిధులకు రూ. 26,408 కోట్లు
* పంచాయతీరాజ్ గ్రామీణాభివృద్ధి శాఖకు రూ. 19,159 కోట్లు
* అటవీశాఖకు రూ. 342.47 కోట్లు
* విద్యుత్ రంగానికి రూ. 4,006.92 కోట్లు

## ఆర్థిక వ్యవస్థ
2013-14లో తెలంగాణ రాష్ట్ర స్థూల ఉత్పత్తి (జీఎస్‌డీపీ) వృద్ధిరేటు 4.2 శాతం కాగా 2018-19లో 10.6 శాతానికి చేరింది. 2017-18లో రాష్ట్ర తలసరి ఆదాయం రూ. 1,1,102 కాగా, 2018-19లో రూ. 2,06,107కు చేరుకొని, 13. శాతం పెరుగుదలతో జాతీయ తలసరి ఆదాయం కంటే 0.6 శాతం ఎక్కువగా ఉంది. టీఎస్ ఐపాస్ ద్వారా రూ. 1.41 లక్షల కోట్ల పెట్టుబడులతో 419 పరిశ్రమలకు అనుమతులు ఇచ్చారు. పారిశ్రామిక రంగంలో 5.4 శాతం అదనపు వృద్ధి సాధించి, 2018-19 ఆర్థిక సంవత్సరం ముగిసే నాటికి 5.8 శాతం వృద్ధిని చేసింది. ఇన్ఫర్మేషన్ టెక్నాలజీ, సేవారంగంలో 2018-19 ఆర్థిక సంవత్సరం ముగిసే నాటికి 11.5 శాతం వృద్ధి రేటును సాధించింది.

## మూలాలు

## బయటి లింకులు
* తెలంగాణ ఆర్థిక శాఖ పోర్టల్ లో బడ్జెట్ వివరాలు 

వర్గం:తెలంగాణ ప్రభుత్వం
వర్గం:తెలంగాణ బడ్జెట్
జే.సీ. ప్రభాకర రెడ్డి

**జూటూరు చిన్నారెడ్డి అస్మిత్‌ రెడ్డి ప్రభాకర రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో తాడిపత్రి నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
జే.సీ. ప్రభాకర రెడ్డి కాంగ్రెస్ పార్టీలో ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి ఆగస్ట్ 1987 నుండి   ఆగస్టు 1992 వరకు తొలిసారి తాడిపత్రి మున్సిపల్ ఛైర్మన్‌గా పని చేశాడు. ఆయన ఆ తరువాత మార్చి 2000 నుండి   మార్చి 2005 వరకు రెండోసారి తాడిపత్రి మున్సిపల్ ఛైర్మన్‌గా, అక్టోబర్ 2005 నుండి అక్టోబర్ 2010 వరకు  తాడిపత్రి మున్సిపల్ వైస్ ఛైర్మన్‌గా పని చేశాడు. 

జే.సీ. ప్రభాకర రెడ్డి ఉమ్మడి ఆంధ్రప్రదేశ్ రాష్ట్ర విభజన అనంతరం కాంగ్రెస్ పార్టీని వీడి తెలుగుదేశం పార్టీలో చేరి 2014లో జరిగిన ఆంద్రప్రదేశ్ శాసనసభ ఎన్నికల్లో తాడిపత్రి నియోజకవర్గం నుండి టీడీపీ తరపున పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత 2019లో పోటీ చేయకుండా తన కుమారుడు జె.సి. ఆస్మిత్‌ రెడ్డిని ఎమ్మెల్యేగా పోటీ చేయించగా ఆయన ఓడిపోయాడు, 2021లో జరిగిన మున్సిపల్ ఎన్నికల్లో పోటీ చేసి  తాడిపత్రి మున్సిపల్ ఛైర్మన్‌గా ఎన్నికయ్యాడు.

## మూలాలు

వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:అనంతపురం జిల్లా వ్యక్తులు
వర్గం:తెలుగుదేశం పార్టీ రాజకీయ నాయకులు
అల్లు భానుమతి

**అల్లు భానుమ‌తి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1985లో జరిగిన అసెంబ్లీ ఎన్నికల్లో విశాఖపట్నం - I శాసనసభ నియోజకవర్గం నుండి ఎమ్మెల్యేగా గెలిచింది.

### విద్యా వివరాలు
----ఆంధ్ర విశ్వవిద్యాలయం నుండి పోస్ట్ గ్రాడ్యుయేట్ MA (పబ్లిక్ అడ్మినిస్ట్రేషన్) & M. Ed (మాస్టర్ ఇన్ ఎడ్యుకేషన్)

## రాజకీయ జీవితం
అల్లు భానుమ‌తి తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985లో జరిగిన ఆంధ్రప్రదేశ్ అసెంబ్లీ ఎన్నికల్లో విశాఖపట్నం - I నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి పాలూరి శేషమాంబ పై 9038 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది. ఆమె ఆ తరువాత విశాఖపట్నం జిల్లా డీసీసీబి చైర్‌పర్సన్‌గా పని చేసింది. భానుమతి ఫిబ్రవరి 2019లో జనసేన పార్టీలో చేరింది, ఆమె మాడుగుల నియోజకవర్గం టికెట్‌ ఆశించి దక్కకపోవడంతో 2019లో జరిగిన అసెంబ్లీ ఎన్నికల్లో స్వతంత్ర అభ్యర్థిగా పోటీ చేసి ఓడిపోయింది. అల్లు భానుమ‌తి 2020లో వైఎస్సార్ కాంగ్రెస్ పార్టీలో చేరింది.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:జనసేన పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1985)
థామస్ బాబింగ్టన్ మెకాలే

**థామస్ బాబింగ్టన్ మెకాలే** (1800 అక్టోబరు 25 – 1859 డిసెంబరు 28) భారతీయ శిక్షాస్మృతి (ఇండియన్ పీనల్ కోడ్) సృష్టికర్త. మొదటి లా కమిషన్ ఛైర్మన్. అంతేకాకుండా భారతదేశంలో ఆంగ్ల విద్యాబోధనకు పునాది వేసాడు. ఆయన **లార్డ్ మెకాలే**గా పిలువబడేవాడు.

## జీవిత చరిత్ర
థామస్ బాబింగ్టన్ మెకాలే, 1వ బారన్ మెకాలే, PC, FRS, FRSE బ్రిటీష్ చరిత్రకారుడు. విగ్ రాజకీయవేత్త, 1834లో సుప్రీం కౌన్సిల్ మెంబర్ గా అతను భారతదేశానికి వచ్చాడు. అక్కడి పరిస్థితులను గమనించి ఫిబ్రవరి 1835 నాటి తన మినిట్ ఆన్ ఇండియన్ ఎడ్యుకేషన్ ద్వారా భారతదేశానికి పాశ్చాత్య సంస్థాగత విద్యను పరిచయం చేసారు. తద్వారా  ప్రజలు ఎవరి సమస్యలు వారే పరిష్కరించుకుంటారని, ఉపాధి అవకాశాలు మెరుగుపడతాయని లార్డ్ మెకాలే భావించాడు. 

లార్డ్ మెకాలే భారతదేశంలో కేవలం నాలుగేళ్లు మాత్రమే ఉన్నా విద్యావ్యవస్థను పటిష్టం చేసేందుకు గట్టి ప్రయత్నాలే చేసాడు. అదే సమయంలో అతను మొదటి లా కమిషన్ ఛైర్మన్ గా ఉన్నాడు. అపుడే నాటి ఫ్రెంచి పీనల్ కోడ్, లివింగ్‌స్టోన్స్ కోడ్ ఆఫ్ లూసియానా వంటి  ప్రామాణిక గ్రంథాలను  అధ్యయనం  చేసాడు. అలాగే భారతీయుల ప్రామాణిక గ్రంథాలైన మనుస్మృతి, యాజ్ఞవల్క్య స్మృతిని కూడా పరిగణనలోకి తీసుకున్నాడు.  జైలు శిక్షల విషయంలో కూడా తన అభిప్రాయాలకంటే, నాటి  దేశ మత, సాంఘిక, సామాజిక వ్యవస్థలకు, ఆఛార వ్యవహారాలకు విలువ ఇచ్చి, వారి అభిప్రాయాలను గౌరవించి, తన మేధస్సు తో **ఇండియన్ పీనల్ కోడ్** చిత్తుప్రతిని తయారు చేశాడు. 1835లో బ్రిటిష్ ప్రభుత్వానికి ఈ ప్రతిని సమర్పించాడు. అతను  చేసిన కృషి ఫలితంగానే ఇండియన్ పీనల్ కోడ్ 1860 అక్టోబరు 6 నాడు చట్టసభలో ఆమోదం పొందింది. 1862 సంవత్సరంలో ఐపిసి అమలులోకి వచ్చింది. లార్డ్ మెకాలే యుద్ద కార్యదర్శిగా 1839 - 1841 మధ్య  పనిచేశాడు. పేమాస్టర్-జనరల్ గా 1846 - 1848 మధ్య  లార్డ్ మెకాలే విధులు నిర్వర్తించాడు.

భారతదేశంలో మెకాలేయిజం ద్వారా దేశీయ విద్యా , వృత్తిపరమైన ఆచారాలు అణచివేయబడ్డాయి. అన్ని పాఠశాలల్లో ఆంగ్ల భాషను అధికారిక బోధనా భాషగా మార్చడం జరిగింది. ఆంగ్లం మాట్లాడే భారతీయులకు మాత్రమే ఉపాధ్యాయులుగా శిక్షణ ఇవ్వడం వంటివి చేసారు. అతని **మినిట్ ఆన్ ఇండియన్ ఎడ్యుకేషన్** ద్వారా ఒక మంచి యూరోపియన్ లైబ్రరీలోని షెల్ఫ్  భారతదేశం, అరేబియా మొత్తం స్థానిక సాహిత్యం కలిగి ఉంటుందని తెలియచేసారు. అతని **ది హిస్టరీ ఆఫ్ ఇంగ్లాండ్** లో పాశ్చాత్య యూరోపియన్ సంస్కృతి ఆధిక్యత, దాని సామాజిక రాజకీయ పురోగతి.. వాటి అనివార్యత గురించి తన వాదనను వ్యక్తం చేసారు. ఇది విగ్ చరిత్రకు ఒక ప్రధాన ఉదాహరణ.

## మూలాలు

## బాహ్య లంకెలు

* Thomas Babington Macaulay (1800–1859), Fran Pritchett, Columbia University
* 
* 
* books by Macauly at Readanybook.com
* Lord Macaulay's Habit of Exaggeration, JamesBoswell.info
* Macaulay's Minute revisited, Ramachandra Guha, *[[The Hindu]]*, 4 February 2007
*  – burial at Westminster Abbey, London
*  – memorial statue, antechapel, Trinity College, Cambridge
వర్గం:1859 మరణాలు
వర్గం:19వ శతాబ్దపు బ్రిటిష్ రచయితలు
వర్గం:19వ శతాబ్దపు ఆంగ్ల చరిత్రకారులు
వర్గం:గవర్నర్ జనరల్ ఆఫ్ ఇండియా కౌన్సిల్ సభ్యులు
వర్గం:బ్రిటీష్ కవులు
వర్గం:రాయల్ సొసైటీ సభ్యులు
వర్గం:ఇంగ్లండ్ చరిత్రకారులు
వర్గం:యునైటెడ్ కింగ్‌డమ్ ప్రివీ కౌన్సిల్ సభ్యులు
వర్గం:విగ్ చరిత్ర
వర్గం:1800 జననాలు
పుత్తా నరసింహ రెడ్డి

**పుత్తా నరసింహారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2006లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు. 
## రాజకీయ జీవితం
పుత్తా నరసింహ రెడ్డి తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 2004లో జరిగిన అసెంబ్లీ ఎన్నికల్లో కమలాపురం నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి జి. వీరశివారెడ్డి చేతిలో ఓడిపోయాడు. ఆయన ఆ తరువాత 2009, 2014, 2019లో ఎన్నికల్లో టీడీపీ అభ్యర్థిగా పోటీ చేసి ఓడిపోయాడు. 
## మూలాలు

వర్గం:వైఎస్‌ఆర్ జిల్లా వ్యక్తులు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసనమండలి సభ్యులు
రెబా మోనికా జాన్

**రెబా మోనికా జాన్‌** భారతదేశానికి చెందిన సినిమా నటి. ఆమె 2016లో జాకోబిన్ట్ స్వర్గరాజ్యం సినిమాతో సినీరంగంలోకి అడుగుపెట్టి మలయాళం, తమిళ్ సినిమాల్లో నటించింది.
## నటించిన సినిమాలు

## టెలివిజన్

## మ్యూజిక్ వీడియోలు

## మూలాలు

## బయటి లింకులు
*
కందుల నారాయణ రెడ్డి

**కందుల నారాయణ రెడ్డి**  ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో జరిగిన అసెంబ్లీ ఎన్నికల్లో మార్కాపురం నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
కందుల నారాయణ రెడ్డి  తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004లో జరిగిన ఆంధ్రప్రదేశ్ అసెంబ్లీ ఎన్నికల్లో మార్కాపురం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్  అభ్యర్థి కుందూరు పెద్ద కొండారెడ్డి చేతిలో ఓడిపోయాడు. ఆయన 2009లో జరిగిన ఎన్నికల్లో పోటీ చేసి కాంగ్రెస్ అభ్యర్థి కుందూరు పెద్ద కొండారెడ్డి పై గెలిచి  తొలిసారి ఎమ్మెల్యేగా అసెంబ్లీకి ఎన్నికయ్యాడు.

కందుల నారాయణ రెడ్డి 2014లో ఉమ్మడి ఆంధ్రప్రదేశ్ రాష్ట్ర విభజన అనంతరం జరిగిన ఎన్నికల్లో టీడీపీ తరపున పోటీ చేసి వైసీపీ అభ్యర్థి జంకె వెంకట రెడ్డి, 2019లో జరిగిన ఎన్నికల్లో వైసీపీ అభ్యర్థి కుందూరు నాగార్జున రెడ్డి చేతిలో ఓడిపోయాడు.
## మూలాలు

వర్గం: ప్రకాశం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలుగుదేశం పార్టీ రాజకీయ నాయకులు
తిరువీధి జయరాములు

**తిరువీధి జయరాములు,** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో బద్వేలు నియోజకవర్గం నుండి ఎమ్మెల్యేగా గెలిచాడు.  
## రాజకీయ జీవితం
త్రివేది జయరాములు వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన ఆంధ్రప్రదేశ్ అసెంబ్లీ ఎన్నికల్లో బద్వేలు నియోజకవర్గం నుండి వైఎస్సార్సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి ఎన్‌డీ విజయ జ్యోతిపై 9,502 ఓట్ల మెజారిటీతో  గెలిచి తొలిసారి ఎమ్మెల్యేగా ఎన్నికయ్యాడు. ఆయన 2016లో వైసీపీని వీడి రాష్ట్రంలో అధికారంలో ఉన్న తెలుగుదేశం పార్టీలోకి చేరాడు.

త్రివేది జయరాములుకు 2019లో జరిగిన అసెంబ్లీ ఎన్నికలో టీడీపీ టికెట్ లభించకపోవడంతో ఆయన భారతీయ జనతా పార్టీలో చేరి బీజేపీ అభ్యర్థిగా పోటీ చేసి ఓడిపోయాడు.

## మూలాలు

వర్గం:వైఎస్‌ఆర్ జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2014)
వర్గం:భారతీయ జనతా పార్టీ రాజకీయ నాయకులు
ముత్తుముల అశోక్ రెడ్డి

**ముత్తుముల అశోక్‌రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో గిద్దలూరు నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
ముత్తుముల అశోక్ రెడ్డి వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన ఆంధ్రప్రదేశ్ అసెంబ్లీ ఎన్నికల్లో గిద్దలూరు నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి అన్నా వెంకట రాంబాబు పై 12893 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై  వైయ‌స్ఆర్‌సీపీ ప్రకాశం జిల్లా అధ్యక్షుడిగా నియమితుడయ్యాడు. ఆయన జూన్ 2016లో వైయ‌స్ఆర్‌సీపీని విడి తెలుగుదేశంపార్టీలో చేరాడు.

ముత్తుముల అశోక్ రెడ్డి 2019లో జరిగిన ఎన్నికల్లో టీడీపీ తరపున పోటీ చేసి వైసీపీ అభ్యర్థి అన్నా వెంకట రాంబాబు  చేతిలో 81035 ఓట్ల తేడాతో ఓడిపోయాడు. ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో గిద్దలూరు నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్‌ఆర్‌సీపీ అభ్యర్థి కుందూరు నాగార్జున రెడ్డిపై 973 ఓట్ల మెజారిటీతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు. అశోక్ రెడ్డి జూన్ 21న శాసనసభలో ఎమ్మెల్యేగా ప్రమాణ స్వీకారం చేశాడు.

## మూలాలు

వర్గం: ప్రకాశం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2024)
యర్రం వెంకటేశ్వరరెడ్డి

**యర్రం వెంకటేశ్వరరెడ్డి**  ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2004, 2009లో జరిగిన అసెంబ్లీ ఎన్నికల్లో సత్తెనపల్లి నియోజకవర్గం నుండి రెండుసార్లు ఎమ్మెల్యేగా గెలిచాడు.
## రాజకీయ జీవితం
యర్రం వెంకటేశ్వరరెడ్డి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004లో జరిగిన ఆంధ్రప్రదేశ్ అసెంబ్లీ ఎన్నికల్లో సత్తెనపల్లి నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కల్లం అంజి రెడ్డి గెలిచి తొలిసారి ఎమ్మెల్యేగా ఎన్నికయ్యాడు. ఆయన 2009లో జరిగిన ఎన్నికల్లో పోటీ చేసి టీడీపీ అభ్యర్థి నిమ్మకాయల రాజ నారాయణ పై గెలిచి  రెండోసారి ఎమ్మెల్యేగా గెలిచాడు.  

యర్రం వెంకటేశ్వరరెడ్డి 2014లో ఉమ్మడి ఆంధ్రప్రదేశ్ రాష్ట్ర విభజన అనంతరం జరిగిన ఎన్నికల్లో కాంగ్రెస్ తరపున పోటీ చేసి మూడోస్థానంలో నిలిచాడు. ఆయన అనంతరం 2019 మార్చి 19న జనసేన పార్టీలో చేరి 2019లో జరిగిన ఎన్నికల్లో జనసేన తరపున పోటీ చేసి 9279 ఓట్లు సాధించి మూడోస్థానంలో నిలిచాడు. 
## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
కిడారి శ్రావణ్ కుమార్

**కిడారి శ్రావణ్ కుమార్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2016లో గిరిజన సంక్షేమ, విద్య ఆరోగ్య శాఖల మంత్రిగా పని చేశాడు.
## రాజకీయ జీవితం
కిడారి శ్రావణ్ కుమార్ తన తండ్రి మరణాంతరం కిడారి సర్వేశ్వరరావు రాజకీయాల్లోకి వచ్చాడు. ఆయన తండ్రి 2018 సెప్టెంబరు 23న మావోయిస్టుల చేతిలో హత్యకు గురయ్యాడు. ఆ తరువాత శ్రావణ్‌కుమార్‌ను చంద్రబాబు మంత్రివర్గంలోకి తీసుకొని గిరిజన సంక్షేమ, విద్య ఆరోగ్య శాఖల మంత్రిగా భాద్యతలు 2018 నవంబరు 11న కల్పించారు.

శ్రావణ్ మంత్రిగా బాధ్యతలు చేపట్టిన ఆరు నెలలు దగ్గరవడంతో ఆయన చట్టసభకు ఎన్నిక కాకపోవడంతో మే 9న మంత్రి పదవికి రాజీనామా చేశాడు. ఆయన 2019లో జరిగిన సెంబ్లీ ఎన్నికల్లో పోటీ చేసి ఓడిపోయాడు. 

కిడారి శ్రవణ్ 2024 నవంబర్ 9న ఆంధ్ర ప్రదేశ్ గిరిజన కో ఆపరేటివ్ ఫైనాన్స్ కార్పొరేషన్ ఛైర్మన్‌గా నియమితుడయ్యాడు.

## మూలాలు

వర్గం:విశాఖపట్నం జిల్లా వ్యక్తులు
వర్గం:తెలుగుదేశం పార్టీ రాజకీయ నాయకులు
పీలా గోవింద సత్యనారాయణ

**పీలా గోవింద సత్యనారాయణ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో అనకాపల్లి నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
పీలా గోవింద సత్యనారాయణ తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన ఆంధ్రప్రదేశ్ అసెంబ్లీ ఎన్నికల్లో అనకాపల్లి నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి కొణతాల రఘునాథ్ గెలిచి తొలిసారి ఎమ్మెల్యేగా ఎన్నికయ్యాడు. ఆయన 2019లో జరిగిన ఎన్నికల్లో రెండోసారి పోటీ చేసి వైఎస్సార్ కాంగ్రెస్ పార్టీ అభ్యర్థి జి.అమర్నాథ్  చేతిలో ఓడిపోయాడు.

## మూలాలు

వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2014)
దాడి వీరభద్రరావు

**దాడి వీరభద్రరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1985 నుండి 1999 వరకు వరుసగా నాలుగుసార్లు అనకాపల్లి నియోజకవర్గం నుండి ఎమ్మెల్యేగా గెలిచాడు.1985-1989,1989-1994లో ఎన్టీఆర్ హయాంలో రెండు సార్లు సమాచార, ప్రజా సంబంధాల శాఖ మంత్రిగా పనిచేశారు.రాజకీయాల్లోకి రాకముందు ఉపాధ్యాయ వృత్తి. హిందీ టీచర్‌గా పనిచేశారు. ఆయన అనుచరులు ఆయన్ను 'మాస్టారు' అని పిలిచేవారు.

## రాజకీయ జీవితం
దాడి వీరభద్రరావు తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 1985లో జరిగిన అసెంబ్లీ ఎన్నికల్లో అనకాపల్లి నియోజకవర్గం నుండి టిడిపి పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1985,1989, 1994, 1999 ఎన్నికల్లో వరుసగా 4 సార్లు ఎమ్మెల్యే గెలిచాడు. దాడి వీరభద్రరావు 2004,2009 అసెంబ్లీ ఎన్నికల్లో ఓడిపోయి 2013లో ఎమ్మోల్సీగా ఎన్నికయ్యాడు. ఆయన 2014 అసెంబ్లీ ఎన్నికలకు ముందు టీడీపీ నుండి వైఎస్సార్ కాంగ్రెస్ పార్టీలో చేరి 2014 ఎన్నికల తర్వాత వైసీపీకి రాజీనామా చేసి తెలుగుదేశం పార్టీలో చేరాడు. ఆయన 2019 మార్చిలో తెలుగుదేశం పార్టీని విడి వైసీపీలో చేరాడు.అతను గవర నాయుడు కులానికి చెందినవాడు.

దాడి వీరభద్రరావు 2024 జనవరి 02న వైఎస్సార్ కాంగ్రెస్ పార్టీకి రాజీనామా చేస్తూ తన రాజీనామా లేఖను ముఖ్యమంత్రి వైఎస్ జగన్ మోహన్‌రెడ్డికి  పంపించాడు. ఆయన 2023 జనవరి 03న టీడీపీ జాతీయ అధ్యక్షుడు చంద్రబాబు నాయుడు సమక్షంలో టీడీపీలో చేరాడు.

## ఎమ్మెల్యేగా పోటీ

## మూలాలు

వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
పెన్మెత్స వెంకటనరసింహరాజు

**పెన్మెత్స వెంకటనరసింహరాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  భీమవరం నియోజకవర్గం నుండి నాలుగుసార్లు ఎమ్మెల్యేగా గెలిచాడు. 
## ఎమ్మెల్యేగా పోటీ

## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లా రాజకీయ నాయకులు
వర్గం:పశ్చిమ గోదావరి జిల్లా వ్యక్తులు
బూచేపల్లి శివప్రసాదరెడ్డి

**బూచేపల్లి శివప్రసాదరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009, 2024లో జరిగిన అసెంబ్లీ ఎన్నికల్లో దర్శి నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
బూచేపల్లి శివప్రసాదరెడ్డి ఆంధ్రప్రదేశ్ రాష్ట్రం, ప్రకాశం జిల్లా, చీమకుర్తి మండలం, చీమకుర్తిలో బూచేపల్లి సుబ్బారెడ్డి, వెంకాయమ్మ దంపతులకు  1980 ఏప్రిల్ 6న జన్మించాడు. ఆయన ఆ తరువాత 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి ఓడిపోయాడు.

## రాజకీయ జీవితం
బూచేపల్లి శివప్రసాదరెడ్డితన తండ్రి వారసత్వంగా రాజకీయాల్లోకి వచ్చి  2009లో జరిగిన అసెంబ్లీ ఎన్నికల్లో  దర్శి నియోజకవర్గం నుండి కాంగ్రెస్ తరపున పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2024లో జరిగిన ఎన్నికలలో దర్శి నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి గొట్టిపాటి లక్ష్మీపై 2,456 ఓట్ల మెజారిటీ  గెలిచాడు.

## మూలాలు

వర్గం: ప్రకాశం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2009)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2024)
బి.ఎన్. విజయ కుమార్

**బొమ్మాజి నిరంజన్ విజయ కుమార్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో జరిగిన అసెంబ్లీ ఎన్నికల్లో సంతనూతలపాడు నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
బి.ఎన్. విజయ కుమార్ తెలుగుదేశం పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో సంతనూతలపాడు నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్డుగి సీపీఎం అభ్యర్థి జాల అంజయ్య పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014, 2019లో ఎన్నికల్లో పోటీ చేసి ఓడిపోయాడు.

## మూలాలు

వర్గం: ప్రకాశం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
శివ (2006 చిత్రం)

***శివ*** అనేది 2006లో విడుదలైన భారతీయ హిందీ భాషా యాక్షన్ చిత్రం, రామ్ గోపాల్ వర్మ నిర్మించి దర్శకత్వం వహించారు. ఈ చిత్రం అసలు 1990, *శివకి* ప్రీక్వెల్, ఇది అదే పేరుతో 1989 తెలుగు చిత్రానికి రీమేక్. ఈ చిత్రం న్యూయార్క్ ఏషియన్ ఫిల్మ్ ఫెస్టివల్‌లో ప్రదర్శించబడింది. తర్వాత తమిళంలో *ఉదయమ్ 2006* గా  నిర్మించారు. ఈ సినిమా బాక్సాఫీస్ వద్ద పరాజయం పాలైంది.

## కథ
క్రూరమైన కింగ్‌పిన్ బప్పు గణేష్ ( ఉపేంద్ర లిమాయే ) నేతృత్వంలోని గ్యాంగ్‌స్టర్ల బృందం జాన్ అనే ముంబై వ్యక్తిని దారుణంగా హత్య చేయడంతో సినిమా ప్రారంభమవుతుంది. కాలం గడిచేకొద్దీ, బప్పు మరింత శక్తివంతం అవుతాడు, అతను మహారాష్ట్ర ప్రభుత్వం నుండి అధికారాన్ని చేజిక్కించుకోగలడు, మహారాష్ట్ర  డబ్బు మొత్తాన్ని స్వాధీనం చేసుకోవడానికి తనను తాను రాష్ట్రానికి ముఖ్యమంత్రిని చేసే వరకు. శివ స్వరాస్సి ( మోహిత్ అహ్లావత్ ) ఒక పేద మురికివాడలో నివసించేవాడు, అతను తన తల్లిదండ్రులను బప్పు మనుషులు దారుణంగా హత్య చేయడాన్ని చూసిన తర్వాత, బప్పును వదిలించుకోవడానికి ఇది సమయం అని నిర్ణయించుకున్నాడు. అతను ముంబైలోని ధారవి స్లమ్ ప్రజలను ఒకచోట చేర్చి అతనిపై తిరుగుబాటు చేస్తాడు.

## నటవర్గం

* మోహిత్ అహ్లావత్
* నిషా కొఠారి 
* ఉపేంద్ర లిమాయే
* షేర్వీర్ వాకిల్ 
* నినాద్ కామత్
* దిలీప్ ప్రభావల్కర్ 
* నగేష్ భోంస్లే 
* జాకీర్ హుస్సేన్ 
* రాజు మావని
* పంకజ్ ఝా 
* రణవీర్ షోరే
* సుచిత్రా పిళ్లై 
* దినేష్ లాంబా 
* సంజీవ్ విల్సన్ 
* గణేష్ మాయేకర్ 
* రామం
* వినోద్ జయవంత్

## పాటలు
ఇళయరాజా సంగీతం సమకూర్చారు. 'సారా యే ఆలం' అనే పాట పన్నీరు పుష్పాంగళ్ (1981) చిత్రంలోని 'ఆనంద రాగం' ఆధారంగా రూపొందించబడింది.

### హిందీ సౌండ్‌ట్రాక్

### తెలుగు సౌండ్‌ట్రాక్

### తమిళ సౌండ్‌ట్రాక్

## మూలాలు

## బాహ్య లింకులు
* 

వర్గం:హిందీ సినిమాలు
వర్గం:ఇళయరాజా సంగీతం అందించిన సినిమాలు
వర్గం:2006 సినిమాలు
సఫ్దర్ జంగ్

***సఫ్దర్ జంగ్*** 1930లో ఏ ఆర్  కర్దార్ దర్శకత్వం వహించిన యాక్షన్  నిశ్శబ్ద  చిత్రం.*హుస్న్ కా డాకు* (1929) *సర్ఫరోష్* (1930)తర్వాత కర్దార్స్ యునైటెడ్ ప్లేయర్స్ పిక్చర్స్ (ప్లేయార్ట్ ఫోటోటోన్) నిర్మించిన మూడవ చిత్రం.కర్దార్ ఈ చిత్రంలో నటి ముంతాజ్ బేగంను కథానాయికగా పరిచయం చేసింది . తారాగణం గుల్జార్, ముంతాజ్, హీరాలాల్. కెవి మచ్వే ఫోటోగ్రఫీ డైరెక్టర్. 

నటుడు గుల్ హమీద్ కోసం, *సఫ్దర్ జంగ్* అతను పనిచేసిన ఏడు మూకీ చిత్రాలలో మొదటిది. వృత్తి రీత్యా బ్రిటిష్ పోలీస్‌లో ఒక పోలీసు అధికారి, హమీద్ "ఓవర్-ఆల్ పర్సనాలిటీ" కారణంగా కర్దార్‌చే ప్రముఖ వ్యక్తిగా ఎంపికయ్యాడు.

## తారాగణం
* గుల్ హమీద్
* ముంతాజ్ బేగం
* గుల్జార్
* హీరాలాల్
## ఎ.ఆర్  కర్దార్ దర్శకత్వం వహించిన సినిమాలు
* *హుస్న్ కా డాకు* (1929)
* *[[సర్ఫరోష్]]* (1930)
* *సఫ్దర్ జంగ్* (1930)
* *ఫరేబీ షాజాదా* (1930)
* *ఖూనీ కటార్* (1931)
* *ఫరేబి డాకు* (1931)
* *హీర్ రంఝా* (1932)
* *ఔరత్ కా ప్యార్* (1933)
* *చంద్రగుప్త* (1934)
* *సుల్తానా* (1934)
* *బాఘీ సిపాహి* (1936)
* *మందిర్* (1937)
* *మిలాప్* (1937)
* *బాగ్బన్* (1938)
* *థోకర్* (1939)
* *హోలీ* (1940)
* *పాగల్* (1940)
* *పూజ* (1940)
* *స్వామి* (1941)
* *నై దునియా* (1942)
* *శారదా* (1942)
* *కానూన్* (1943)
* *సంజోగ్* (1943)
* *పెహ్లే ఆప్* (1944)
* *సన్యాసి* (1945)
* షాజహాన్ (హిందీ చిత్రం )
* *డార్డ్* (1947)
* *దిల్లగి* (1949)
* *దులారి* (1949)
* *దస్తాన్* (1950)
* *జాదూ* (1951)
* *దీవానా* (1952)
* *దిల్-ఎ-నాదన్* (1953)
* *బాప్ రే బాప్* (1955)
* *యాస్మిన్* (1955)
* *దో ఫూల్* (1958)
* *దిల్ దియా దర్ద్ లియా* (1966)
* *మేరే సర్తాజ్* (1975)

## మూలాలు


## బాహ్య లింకులు
* 

వర్గం:1930 సినిమాలు
వర్గం:మూకీ సినిమాలు
వర్గం:హిందీ సినిమాలు
షాజహాన్ (హిందీ చిత్రం )

***షాజహాన్*** 1946లో భారతీయ హిందీ భాషా చిత్రం. ఈ చిత్రానికి అబ్దుల్ రషీద్ కర్దార్ దర్శకత్వం వహించారు, కమల్ అమ్రోహి రచించారు. ఇందులో కె .ఎల్  సైగల్ ,రాగిణి, కన్వర్, నస్రీన్ పైడి జైరాజ్ నటించారు. మజ్రూహ్ సుల్తాన్‌పురి, ఖుమర్ బరాబంకవి ఈ చిత్రంలో గీతరచయితగా అరంగేట్రం చేయడంతో నౌషాద్ సంగీతం సమకూర్చారు ఈ కథ షాజెహాన్ చక్రవర్తి హయాంలో జరిగిన ఒక ఎపిసోడ్ లోని  కల్పిత కథనం. ఇది 1946లో అత్యధిక వసూళ్లు సాధించిన రెండవ భారతీయ చిత్రం.

## తారాగణం

* సుహైల్‌గా కె.ఎల్ సైగల్
* షిరాజీగా పి.జైరాజ్
* రుహిగా రాగిణి 
* షాజహాన్‌గా కన్వర్
* ముంతాజ్‌గా నస్రీన్
* జ్వాలా సింగ్‌గా మహ్మద్ అఫ్జల్ రిజ్వీ
* జాన్ఫీజాగా సులోచన ఛటర్జీ
* గులామ్‌గా రెహ్మాన్

## సంగీతం
ఈ చిత్రానికి సంగీతం నౌషాద్ స్వరాలు సమకుర్చారు

## ఇవి కూడ చూడండి
సఫ్దర్ జంగ్

## మూలాలు


## బాహ్య లింకులు

* 

వర్గం:భారతీయ రొమాంటిక్ డ్రామా సినిమాలు
వర్గం:1946 సినిమాలు
వర్గం:హిందీ సినిమాలు
వర్గం:నౌషాద్ సంగీతం అందించిన చిత్రాలు
శ్రీమతిగారు (1985)

శ్రీమతి గారు 1985 లో విడుదల అయిన తెలుగు సినిమా. జయభేరి ఆర్ట్ ప్రొడక్షన్స్ బ్యానర్ పై మాగంటి వెంకటేశ్వర్ రావు నిర్మించిన ఈ చిత్రానికి రాజాచంద్ర దర్శకత్వం వహించాడు. ఈ సినిమాలో మురళీమోహన్, జయసుధ నటించారు.
## నటవర్గం
* మురళీమోహన్
* జయసుధ
* సుమలత
* జయచిత్ర
* ప్రభాకర రెడ్డి
* అన్నపూర్ణ
* పుష్పలత
* ప్రసాద్ బాబు
* ఈశ్వరరావు
* రాళ్లపల్లి
* హేమసుందర్
## సాంకేతిక వర్గం
* స్క్రీన్ ప్లే: రాజా చంద్ర
* ఎగ్జిక్యూటివ్ ప్రొడ్యూసర్: డి.కిషోర్ 
* సమర్పకుడు: మురళీ మోహన్ 
* నిర్మాత: మాగంటి వెంకటేశ్వరరావు 
* దర్శకుడు: రాజా చంద్ర 
* బ్యానర్: జయభేరి ఆర్ట్ ప్రొడక్షన్స్
## కథ
చంద్రశేఖర్ ఇంజనీర్ గా పనిచేస్తాడు. మధుమతి స్త్రీవాది. చంద్రశేఖర్ మేనమామ కూతురు అయిన మధుమతిని ప్రేమించి పెళ్లి చేసుకుంటాడు. కానీ స్త్రీవాది అయిన మధుమతి ఇంట్లో సర్దుబాటు చేసుకోవడం కష్టమని భావించి భర్తతో విడిపోతుంది. మధుమతికి కొడుకు పుట్టిన నెల రోజులకు చనిపోతాడు. ఆ తరువాత మధుమతి, చంద్రశేఖర్ ఎలా కలుస్తారు అన్నది మిగతా కథ.
## పాటలు

## మూలాలు


వర్గం:జయసుధ నటించిన సినిమాలు
వర్గం:సుమలత నటించిన సినిమాలు
వర్గం:ప్రభాకర్ రెడ్డి నటించిన సినిమాలు
వర్గం:రాళ్ళపల్లి నటించిన సినిమాలు
రాజు మావని

**రాజు మావని** (1957 - 31 అక్టోబరు 2019) భారతీయ చలనచిత్ర దర్శకుడు, నిర్మాత, నటుడు, స్క్రీన్ ప్లే రచయిత. అతను చాలా చిత్రాలకు పనిచేశాడు, నెగెటివ్ క్యారెక్టర్‌లో నటిస్తూనే తన నటనా నైపుణ్యానికి ప్రసిద్ది చెందాడు.

## జీవిత చరిత్ర
మావని 1957లో జన్మించారు. 1992లో విడుదలైన *బల్వాన్‌కు* నిర్మాతగా వ్యవహరించారు. ఈ చిత్రం సునీల్ శెట్టికి తొలి చిత్రం. అతను *ఇంతిహాన్‌ని* కూడా నిర్మించాడు. చాలా సినిమాలకు దర్శకత్వం కూడా వహించాడు. *నిర్మాత, దర్శకత్వంతో పాటు, అతను సర్కార్*, *వాంటెడ్* , షూటౌట్ *ఎట్ వడాలా,* *పోలీస్గిరి* వంటి చిత్రాలలో కూడా నటించాడు.

## మరణం
రాజు మావని 31 అక్టోబరు 2019న ముంబైలో 62 సంవత్సరాల వయస్సులో క్యాన్సర్‌తో మరణించారు. 

## ఫిల్మోగ్రఫీ

### నిర్మాత, దర్శకుడు, రచయిత

### నటుడు [ మూలాన్ని సవరించు ]

## మూలాలు

## బాహ్య లింకులు

*
వర్గం:హిందీ సినిమా నిర్మాతలు
వర్గం:2019 మరణాలు
వర్గం:1957 జననాలు
వర్గం:క్యాన్సర్ వ్యాధి మరణాలు
వర్గం:హిందీ నటులు
మొహబ్బత్ (1997 సినిమా)

| runtime        = 180 నిమిషాలు
| country        = భారతదేశం
| language       = హిందీ
| budget         = 
| gross          = 
}}
**మొహబ్బత్**  రీమా నాథ్ దర్శకత్వం వహించిన భారతీయ హిందీ రొమాంటిక్ చిత్రం, మాధురీ దీక్షిత్ , సంజయ్ కపూర్, అక్షయ్ ఖన్నా నటించారు .ఈ చిత్రం 19 సెప్టెంబర్ 1997న విడుదలై బాక్సాఫీస్ వద్ద పరాజయం పాలైంది.

## కథ
సంపన్న కపూర్ కుటుంబంలో మదన్‌లాల్, అతని భార్య గీత, కూతురు రోష్ని  కుమారుడు గౌరవ్ ( సంజయ్ కపూర్ ) ఉన్నారు. ఒక రోజు గౌరవ్ బ్యాంకు నుండి ఇంటికి తిరిగి వస్తుండగా, శివ ( శివ రిందాని ) నేతృత్వంలోని వ్యక్తుల బృందం అతనిపై దాడి చేస్తుంది , కానీ రోహిత్ మల్హోత్రా ( అక్షయ్ ఖన్నా ) అనే యువకుడు అతనిని రక్షించడానికి వస్తాడు. గౌరవ్ తన సంస్థలో రోహిత్‌ని నియమించుకున్నాడు, ఇద్దరూ  గొప్ప  స్నేహితులుగా మారారు. ఇద్దరూ తెలియకుండానే ఒకే స్త్రీ అయిన శ్వేతా శర్మ ( మాధురీ దీక్షిత్ ) తో ప్రేమలో పడతారు , కానీ గౌరవ్ గుర్తించి దూరంగా ఉండాలని నిర్ణయించుకున్నాడు.

శ్వేత, రోహిత్ ప్రేమలో ఉన్నారు, పెళ్లి చేసుకోవాలనుకుంటున్నారు. అప్పుడు శివ రోహిత్‌పై దాడి చేసి కొండపై నుండి విసిరివేస్తాడు. అతను చనిపోయాడని నమ్మి, షాక్‌కు గురైన శ్వేత తన గొంతును కోల్పోయింది. గౌరవ్ శ్వేతను ప్రేమిస్తున్నాడని కపూర్‌లు తెలుసుకుంటారు, వారు ఆమె సోదరుడు శేఖర్ ( ఫరూక్ షేక్ )ని సంప్రదించి వారి వివాహాన్ని ఏర్పాటు చేస్తారు. వారు నిశ్చితార్థం చేసుకున్నారు, కానీ గౌరవ్‌కు బ్రెయిన్ ట్యూమర్ అని తెలుసుకుంటాడు  శ్వేత చాలా కాలం నుండి కోల్పోయిన ఆనందాన్ని తిరిగి తీసుకురావాలని కోరుకున్నాడు. అతను టోనీ బ్రగాంజాగా రోహిత్‌ను పోలి ఉంటాడు.

గౌరవ్‌కి తెలియని విషయం ఏమిటంటే టోనీ రోహిత్‌ అలా ప్రేమ, భావోద్వేగాలు , త్యాగం యొక్క ఉల్లాసమైన- రోజు  ప్రారంభమవుతుంది, ఇవన్నీ 'మొహబ్బత్'. చివరి సన్నివేశంలో, శ్వేత రహస్య ఆరాధకుడు మరెవరో కాదు గౌరవ్ అతను ఆమెతో ప్రేమలో ఉన్నాడని తెలుసుకున్న తర్వాత రోహిత్ తన హత్యకు ప్లాన్ చేసినట్లు తెలుస్తుంది. అందుకే స్నేహం కోసం తన ప్రేమను త్యాగం చేయాలని నిర్ణయించుకున్నాడు. అయితే, గౌరవ్ చివరకు టోనీ నిజానికి రోహిత్ అని తెలుసుకుంటాడు  గౌరవ్ అతన్ని శ్వేత వద్దకు తిరిగి వెళ్ళమని అడుగుతాడు. చివరగా గౌరవ్ కణితి కారణంగా చనిపోతాడు  షాక్ కారణంగా శ్వేత తన గొంతును తిరిగి పొందింది.

## తారాగణం

* గౌరవ్ ఎం. కపూర్‌గా సంజయ్ కపూర్
* శ్వేతా శర్మగా మాధురీ దీక్షిత్
* రోహిత్ మల్హోత్రా / టోనీ బ్రగంజాగా అక్షయ్ ఖన్నా
* శ్వేత అన్నయ్య శేఖర్ శర్మగా ఫరూక్ షేక్
* డాక్టర్ ఆర్‌సి గోయల్‌గా తేజ్ సప్రు
* శివగా శివ రిందని
* ఎం.ఎఫ్. హుస్సేన్ స్వయంగా (ప్రత్యేక ప్రదర్శన)
* అర్జున్
* మదన్‌లాల్ "మదన్" కపూర్‌గా సయీద్ జాఫ్రీ
* గీతారాణి ఎం.కపూర్‌గా ఫరీదా జలాల్
* మెకానిక్‌గా కిషోర్ భానుశాలి
* ఖలాజాన్‌గా గుడ్డి మారుతి , నల్ల బురఖాలో లేడీ
* శ్రీమతి మల్హోత్రాగా సులభ ఆర్య
* వీరేంద్ర "వీరెన్" గుప్తాగా అశ్విన్ కౌశల్
* అస్లామ్‌గా బాబ్ బ్రహ్మట్
* శ్రీ రామస్వామిగా బబ్బన్‌లాల్ యాదవ్ , మద్రాసీ గుమస్తా
* డాక్టర్‌గా రాజ్ కమల్
* మల్హోత్రా భూస్వామిగా ఘనశ్యామ్ రోహెరా
* ఆఫీస్ క్లర్క్‌గా గుర్మీత్
* స్టాఫర్‌గా పార్ణవ్ చౌదరి
* మిస్టర్ సబర్వాల్‌గా ప్రవీణ్ కుమార్
* కిడ్నాపర్‌గా రంజన్ కౌశల్
* శ్వేత ఫ్యాన్‌గా దినేష్ హింగూ
* బీనా బెనర్జీ

## సంగీతం & పాటలు
"మొహబ్బత్ (1997)" సంగీతాన్ని సంగీత ద్వయం "నదీమ్-శ్రవణ్" స్వరపరిచారు,  సమీర్ , రీమా రాకేష్ నాథ్ రాశారు

## మూలాలు


## బాహ్య లింకులు

*
మోహిత్ అహ్లావత్ (నటుడు)

**మోహిత్** *అహ్లావత్ షాగిర్డ్* (2011), ''శివ'' (2006), *జేమ్స్* (2005) చిత్రాల ద్వారా సుపరిచితుడైన భారతీయ నటుడు.

## వ్యక్తిగత జీవితం
అహ్లావత్ హర్యానా రాష్ట్రంలోని పానిపట్ నగరంలో జన్మించారు.   అతను 2005లో మోడల్ సాయి పురందరే జోహార్‌ను వివాహం చేసుకున్నాడు, కానీ 2011లో విడిపోయారు. వారికి  ఒక కుమార్తె ఉంది. అతని తండ్రి ఫర్నీచర్‌ను ఎగుమతి చేస్తాడు అతనికి భారతదేశం, చైనాలో ఫ్యాక్టరీలు ఉన్నాయి.

## ఫిల్మోగ్రఫీ

## మూలాలు

## బాహ్య లింకులు
* 
వర్గం:జీవిస్తున్న ప్రజలు
వర్గం:హిందీ నటులు
వర్గం:1984 జననాలు
అనూజా సాతే

**అనూజా సాతే గోఖలే**, మహారాష్ట్రకు చెందిన నాటకరంగ, టివి, సినిమా నటి. నటుడు సౌరభ్ గోఖలేను వివాహం చేసుకుంది.

## జననం
అనూజా సాతే మహారాష్ట్రలోని పూణే పట్టణంలో జన్మించింది.

## సినిమారంగం
అనూజా థియేటర్ ఆర్టిస్ట్‌గా తన నటనాజీవితాన్ని ప్రారంభించి *శోభా యాత్ర,* *ఉత్తర రాత్ర* వంటి ప్రసిద్ధ మరాఠీ నాటకాలలో నటించింది. తరువాత మరాఠీ టివి-సినిమా, బాలీవుడ్‌ సినిమాలకు వచ్చింది. స్టార్ ప్లస్ ఛానల్‌లో వచ్చిన ప్రైమ్‌టైమ్ సీరియల్ *తమన్నా*లో ప్రధాన పాత్రలో నటించింది. చారిత్రాత్మక కాలం సిరీస్ పేష్వా బాజీరావులో బాజీరావు, రాధాబాయి తల్లిగా, ఖూబ్ లడీ మర్దానీ... ఝాన్సీ కి రాణిలో జాంకీబాయిగా, ఎంఎక్స్ ప్లేయర్‌లో ప్రసారమైన ఏక్ థీ బేగం అనే వెబ్ సిరీస్‌లో మాఫియా రాణిగా నటించింది.

## వ్యక్తిగత జీవితం
అనూజా సాతేకు మరాఠీ నటుడు సౌరభ్ గోఖలేతో 2013లో వివాహం జరిగింది.

## నటించినవి
### సినిమాలు

### టెలివిజన్

## మూలాలు

## బయటి లింకులు
* 

వర్గం:హిందీ సినిమా నటీమణులు
వర్గం:మరాఠీ సినిమా నటీమణులు
వర్గం:జీవిస్తున్న ప్రజలు
వర్గం:1987 జననాలు
ధర్మయోగి

**ధర్మయోగి** 2016 లో విడుదల అయిన తెలుగు సినిమా.  గ్రాస్ రూట్ ఫిల్మ్ కంపెనీ బ్యానర్ పై వెట్రిమారన్ నిర్మించిన ఈ చిత్రానికి ఆర్ఎస్ దురై సెంథిల్ కుమార్ దర్శకత్వం వహించాడు. ఈ సినిమాలో ధనుష్, అనుపమ పరమేశ్వరన్, త్రిష నటించారు. ఇది తమిళ సినిమా "కోడి" కి అనువాదం.
## నటవర్గం
* ధనుష్ (ద్విపాత్రాభినయం)
* త్రిష
* అనుపమ పరమేశ్వరన్
* ఎస్‌ఏ చంద్రశేఖర్‌ 
*బడవా గోపి
* విజయకుమార్
* నమో నారాయణ
* మరిముత్తుగా జి
* కరుణాస్
* శరణ్య పొన్‌వణ్ణన్
* అనిల్ మురళి
* సింగముత్తు
*సోనియా

## కథ
ధర్మ, యోగి ఇద్దరు కవల పిల్లలు. యోగికి చిన్నప్పటినుండి రాజకీయాలు అంటే ఇష్టం. ధర్మ కాలేజీలో ప్రొఫెసర్. యోగి రాజకీయాలలో ఉండే రుద్రని ప్రేమిస్తాడు. యోగిని ఎంఎల్ఏ గా పోటీ చేయమని అతని పార్టీ వాళ్ళు ఒత్తిడి తెస్తారు. కానీ యోగి ఒప్పుకోడు. ధర్మ ప్రేమించిన మాలతి వాళ్ళ అక్క కుటుంబం, వాళ్ళ ఊరివాళ్ళు పాదరస ఫ్యాక్టరీ కారణంగా వ్యాధులతో ఇబ్బంది పడతారు. ఈ విషయం యోగి బయటపెడతాడు. దాన్ని బయట పెట్టినందుకు అతని పార్టీ వాళ్ళు యోగిని ఎంఎల్ఏ గా పోటీ చేయిస్తారు. ఒకే నియోజక వర్గంలో రుద్ర, యోగి పోటీచేస్తారు. పదవీ వ్యామోహంతో, ఓడిపోతానని భయంతో రుద్ర యోగిని చంపుతుంది. ఆ తరువాత తన పార్టీ తరపున ధర్మని ఎంఎల్ఏ పోటీ చేయించి గెలిపిస్తుంది. రుద్ర మినిస్టర్ అవుతుంది. ధర్మ వాళ్ళ అన్నని చంపింది ఎవరని ఎంక్వయిరీ చేపిస్తాడు. నిజం ఎక్కడ బయట పడుతుందో అని రుద్ర ధర్మ వాళ్ళ అమ్మని కిడ్నాప్ చేసి ధర్మని అక్కడకి రమ్మని పిలుస్తుంది. ధర్మ వచ్చాక యోగిని చంపింది తానే అని నిజం చెపుతుంది. రౌడీలను కొట్టి రుద్రని ఏమి అనకుండా వాళ్ళ అమ్మని ధర్మ తీసుకోని పోతాడు. కానీ యోగి స్నేహితుడు రుద్రని చంపేస్తాడు.  
## పాటలు
* ఏ డింగిరి 
* యోగి
* లాలి జో జో 
* పువ్వుల మాసం 
* యెర్ర కారం

## మూలాలు


వర్గం:త్రిష నటించిన సినిమాలు
వర్గం:అనువాద సినిమాలు
వర్గం:2016 తెలుగు సినిమాలు
స్వామి బాగ్ దేవాలయం (బంగ్లాదేశ్)

**స్వామిబాగ్ దేవాలయం** బంగ్లాదేశ్ రాజధాని ఢాకాలోని వైష్ణవ సంస్కృతికి చెందిన ప్రముఖ హిందూ దేవాలయం.  బంగ్లాదేశ్‌లో ఇస్కాన్ చేత నిర్వహించబడే అనేక దేవాలయాలు, ఆశ్రమం ఉన్నాయి అందులో స్వామిబాగ్ దేవాలయం ప్రధానమైనది. ప్రతి సంవత్సరం వార్షిక జగన్నాథ రథయాత్ర ఇక్కడ నుండి మొదలై ఢాకేశ్వరి జాతీయ దేవాలయం వరకు సాగుతుంది.

## విశేషాలు

* స్వామి బాగ్ ఆలయంలో అనేక ప్రక్కనే ఉన్న దేవాలయాలు మరియు సెంట్రల్ ఢాకాలో ఇంటర్నేషనల్ సొసైటీ ఫర్ కృష్ణ కాన్షియస్‌నెస్ నిర్వహించే ఆశ్రమం ఉన్నాయి.
* ఈ ఆలయం వార్షిక జగన్నాథ రథయాత్ర ఉత్సవానికి ప్రారంభ స్థానం, ఇది వీధుల గుండా ఢాకేశ్వరి జాతీయ ఆలయానికి వెళుతుంది.
* ఈ ఆలయ సముదాయంలో బాబా లోక్‌నాథ్ మందిర్ కూడా ఉంది, ఇది ఏడాది పొడవునా మతపరమైన వేడుకల కోసం అనేక మంది భక్తులను ఆకర్షిస్తుంది.
* 1902 లో స్థాపించబడిన ఈ ఆలయం, ఒక శతాబ్దానికి పైగా బంగ్లాదేశ్ హిందూ సమాజానికి సేవలందిస్తున్న మత కేంద్రంగా నిలుస్తోంది.
* 23.7138°N మరియు 90.423°E అక్షాంశాల వద్ద ఉన్న ఈ ఆలయం బంగ్లాదేశ్ మత సంప్రదాయాలను అన్వేషించడానికి ఆసక్తి ఉన్న సందర్శకులకు అందుబాటులో ఉంది.

## ఇవి కూడా చూడండి

* బిష్యనాథ్ దేవాలయం (బంగ్లాదేశ్)

## మూలాలు

వర్గం:బంగ్లాదేశ్ లోని హిందూ దేవాలయాలు
రియా సేన్

thumb|260x260px|రియా సేన్ (కుడి), రైమా సేన్ (ఎడమ)
**రియా సేన్** (ఆంగ్లం: Riya Sen) ఒక భారతీయ నటి, మోడల్. బాలీవుడ్‌ బ్యూటీగా పేరున్న ఆమె హిందీతో పాటు బెంగాలీ, తమిళ చిత్రాలలో నటించారు.

## కుటుంబనేపథ్యం
రియా సేన్ అసలు పేరు రియా దేవ్ వర్మ. ఆమె 1981 జనవరి 24న జన్మించింది. ఆమె తండ్రి భరత్ దేవ్ వర్మ త్రిపుర రాజకుటుంబానికి చెందినవాడు. అతను కూచ్ బెహార్ యువరాణి ఇలా దేవి కుమారుడు. జైపూర్ మహారాణి గాయత్రీ దేవి మేనల్లుడు. రియా సేన్ తల్లి మూన్ మూన్ సేన్, అమ్మమ్మ సుచిత్రా సేన్ ప్రముఖ నటీమణులు.

## కెరీర్
1991లో విష్ కన్య చిత్రంలో బాలనటిగా రియా సేన్ నటనా జీవితాన్ని ప్రారంభించింది. 2001లో ఎన్. చంద్ర దర్శకత్వంలో వచ్చిన హిందీ చిత్రం స్టైల్‌తో ఆమె మొదటి వాణిజ్య విజయం సాధించింది. రియా సేన్ 16 ఏళ్ల వయసులో 1998లో వచ్చిన ఫల్గుణి పాఠక్ మ్యూజిక్ వీడియో **యాద్**‌ **పియాకి ఆనే** లగితో మంచి సక్సెస్‌ అందుకుంది. అప్పటి నుంచి ఆమె మ్యూజిక్ వీడియోలు, టెలివిజన్ వాణిజ్య ప్రకటనలు, ఫ్యాషన్ షోలతో బిజీ అయింది. మ్యాగజైన్ కవర్లలో కనువిందుచేసింది. అపోహలను తొలగించే లక్ష్యంతో ఎయిడ్స్ అవగాహన మ్యూజిక్ వీడియోలో కనిపించింది. పీడియాట్రిక్ కంటి సంరక్షణ, నిరుపేద పిల్లల కోసం నిధులు సేకరించడంలో కూడా ఆమె సహాయం చేసింది.

## ఫిల్మోగ్రఫీ

## వెబ్ సిరీస్

## మూలాలు


వర్గం:భారతీయ సినిమా నటీమణులు
వర్గం:కోల్ కతాకు చెందిన మహిళా మోడల్స్
వర్గం:కోల్ కతాకు చెందిన నటీమణులు
వర్గం:కోల్‌కతా విశ్వవిద్యాలయ పూర్వ విద్యార్థులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
మాదాటి నర్సింహారెడ్డి

**మాదాటి నర్సింహారెడ్డి **తెలంగాణ రాష్ట్రానికి చెందిన రాజకీయ నాయకుడు. ఆయన శాయంపేట శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై ఉమ్మడి ఆంధ్రప్రదేశ్ రాష్ట్రంలో పురపాలక శాఖ మంత్రిగా పని చేశాడు.
## రాజకీయ జీవితం
నర్సింహారెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1962లో మొట్లపల్లి గ్రామ సర్పంచ్‌గా, 1970 నుండి 75 వరకు పరకాల సమితి అధ్యక్షుడిగా, 1981లో సమితి సభ్యుడిగా ఎన్నికై జిల్లా పరిషత్‌ అధ్యక్షుడిగా 1985 వరకు పని చేశాడు. ఆయన 1985, 89లలో జరిగిన ఆంధ్రప్రదేశ్ శాసనసభ ఎన్నికల్లో శాయంపేట నియోజకవర్గం నుండి  కాంగ్రెస్ అభ్యర్థిగా పోటీ చేసి రెండుసార్లు వరుసగా ఎమ్మెల్యేగా ఎన్నికై నేదురుమల్లి జనార్ధన్‌ రెడ్డి, కోట్ల విజయభాస్కర్‌ రెడ్డిల  మంత్రివర్గంలో పురపాలక శాఖ మంత్రిగా పని చేశాడు. ఆయన 1994లో జరిగిన ఎన్నికల్లో పోటీ చేసి ఓడిపోయాడు.

## మరణం
మాదాటి నర్సింహారెడ్డి అనారోగ్య సమస్యలతో బాధపడుతూ 2019 అక్టోబర్ 10న హైదరాబాద్‌లోని ఆయన స్వగృహంలో మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
ఒంటేరు జయపాల్

**ఒంటేరు జయపాల్‌** తెలంగాణ రాష్ట్రానికి చెందిన రాజకీయ నాయకుడు. ఆయన పరకాల నియోజకవర్గం నుండి రెండుసార్లు ఎమ్మెల్యేగా  గెలిచాడు.
## రాజకీయ జీవితం
ఒంటేరు జయపాల్ భారతీయ జనతా పార్టీ ద్వారా రాజకీయాల్లోకి వచ్చి 1985లో జరిగిన ఆంధ్రప్రదేశ్ అసెంబ్లీ ఎన్నికల్లో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బొచ్చు సమ్మయ్య గెలిచి తొలిసారి ఎమ్మెల్యేగా ఎన్నికయ్యాడు. ఆయన 1989లో జరిగిన ఎన్నికల్లో రెండోసారి ఎమ్మెల్యేగా ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1985)
వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు
బొచ్చు సమ్మయ్య

**బొచ్చు సమ్మయ్య** తెలంగాణ రాష్ట్రానికి చెందిన రాజకీయ నాయకుడు. ఆయన పరకాల నియోజకవర్గం  నుండి రెండుసార్లు ఎమ్మెల్యేగా ఎన్నికై ఉమ్మడి ఆంధ్రప్రదేశ్ రాష్ట్రంలో మంత్రిగా పని చేశాడు.
## రాజకీయ జీవితం
బొచ్చు సమ్మయ్య కాంగ్రెస్ పార్టీ ద్వారా రాజకీయాల్లోకి వచ్చి 1978లో జరిగిన ఆంధ్రప్రదేశ్ అసెంబ్లీ  ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి జనతా పార్టీ అభ్యర్థి మారేపల్లి ఎలియ్య గెలిచి తొలిసారి ఎమ్మెల్యేగా ఎన్నికయ్యాడు. ఆయన 1983లో జరిగిన ఎన్నికల్లో రెండోసారి ఎమ్మెల్యేగా గెలిచి మర్రి చెన్నారెడ్డి, కోట్ల విజయభాస్కరరెడ్డి మంత్రివర్గంలో మంత్రిగా పని చేశాడు. సమ్మయ్య 1985, 1989, 1994 ఎన్నికల్లో పోటీ చేసి ఓడిపోయాడు. ఆయన  పీవీ నరసింహారావు ప్రధానిగా ఉన్న సమయంలో జాతీయ ఎస్సీ, ఎస్టీ కమిషన్‌ సభ్యునిగా పని చేశాడు.

## మరణం
సమ్మయ్య హన్మకొండలోని తన నివాసంలో బాత్రూంలో జారిపడడంతో  తీవ్ర గాయాలయ్యాయి. పరిస్థితి విషమంగా ఉండటంతో ఆగస్టు 9న హైదరాబాద్‌ నిమ్స్‌కు హాస్పిటల్ కు తరలించగా చికిత్స పొందుతూ 2017 ఆగష్టు 22న మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1983)
మొలుగూరి బిక్షపతి

**మొలుగూరి బిక్షపతి** తెలంగాణ రాష్ట్రానికి చెందిన రాజకీయ నాయకుడు. ఆయన 2012లో పరకాల నియోజకవర్గం  నుండి ఎమ్మెల్యేగా ఎన్నికయ్యాడు.
## రాజకీయ జీవితం
మొలుగూరి బిక్షపతి తెలంగాణ ఉద్యమ సమయంలో టీఆర్‌ఎస్‌  పార్టీలో చేరి 2009లో జరిగిన అసెంబ్లీ ఎన్నికల్లో  పరకాల నియోజకవర్గం నుండి తెరాస అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కొండా సురేఖ చేతిలో ఓడిపోయాడు. ఆయన 2012లో జరిగిన ఉప ఎన్నికలో టిఆర్ఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కొండా సురేఖ పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయనకు 2014లో టీఆర్‌ఎస్‌  పార్టీ డికెట్ దక్కలేదు.

ఆయన 2022 అక్టోబర్ 9వ తేదీన మెదక్ జిల్లా నర్సాపూర్‌లో లో కేంద్రమంత్రి భూపేంద్ర యాదవ్ సమక్షంలో బీజేపీలో చేరాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు
వర్గం:వరంగల్లు గ్రామీణ జిల్లా వ్యక్తులు
పోతరాజు సారయ్య

**పోతరాజు సారయ్య** తెలంగాణ రాష్ట్రానికి చెందిన రాజకీయ నాయకుడు. ఆయన 1994లో పరకాల నియోజకవర్గం  నుండి  ఎమ్మెల్యేగా ఎన్నికయ్యాడు.
## రాజకీయ జీవితం
పోతరాజు సారయ్య 	సీపీఐ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి టీడీపీతో పొత్తులలో భాగంగా 1994లో  పరకాల నియోజకవర్గం నుండి సీపీఐ అభ్యర్థిగా పోటీ చేసి తన సమీప ప్రత్యర్థి  కాంగ్రెస్‌ అభ్యర్థి బొచ్చు సమ్మయ్యపై 4598 ఓట్ల తేడాతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు
మానసి సాల్వి

**మానసి సాల్వి**, మహారాష్ట్రకు చెందిన టివి - సినిమా నటి. అనేక టివి కార్యక్రమాలలో వివిధ పాత్రలతో గుర్తింపు పొందింది. *కోహీ అప్నా సా* (2001–2003), *ప్యార్ కా దర్ద్ హై మీఠా మీఠా ప్యారా ప్యారా* (2012–2014), *పాపా బై ఛాన్స్* మొదలైన సీరియళ్ళలో నటించింది.

## జననం
మానసి సాల్వి 1980, జనవరి 19న మహారాష్ట్రలోని ముంబైలో జన్మించింది.

## నటనారంగం
స్టార్ ప్లస్ వచ్చిన *ప్యార్ కా దర్ద్ హై మీఠా మీతా ప్యారా ప్యారా* అనే సీరియల్ లో ఆదిత్య తల్లి అవంతిక పాత్రలో నటించింది. ఏక్తా కపూర్ తీసిన *కోహి అప్నా సా,* *ఆశీర్వాద్‌*తో టివిరంగంలోకి ప్రవేశించింది. 2005లో *సారర్తి* లో నటించింది. 2015లో లతా నర్వేకర్ నిర్మాణంలో గజేంద్ర అహిరే దర్శకత్వం వహించిన మరాఠీ సినిమాతో సినీరంగంలోకి ప్రవేశించింది.

## వ్యక్తిగత జీవితం
మానసి సాల్వికి 2005లో సీరియల్ దర్శకుడు హేమంత్ ప్రభుతో వివాహం జరిగింది. 2008లో వారికి ఒక కుమార్తె (ఒషిమా ప్రభు) జన్మించింది. 2016లో మానసి, హేమంత్‌లు విడాకులు తీసుకున్నారు.

## సినిమాలు

## అవార్డులు
* ఉత్తమ నటిగా కళాకర్ అవార్డు 2002 - కోహి అప్నా సా
* ఉత్తమ సహాయ నటిగా జీ గోల్డ్ అవార్డ్ 2013 - ప్యార్ కా దర్ద్ హై మీఠా మీతా ప్యారా ప్యారా
* జీ మరాఠీ ఉస్తవ్ నాట్యాంచ అవార్డ్స్ 2020-21 సంవత్సరపు ఉత్తమ ప్రదర్శన - కాయ్ ఘడ్ల త్యా రాత్రి?

## మూలాలు

## బయటి లింకులు

* 
వర్గం:1980 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:మహారాష్ట్ర సినిమా నటీమణులు
వర్గం:మహారాష్ట్ర మహిళలు
వర్గం:మరాఠీ సినిమా నటీమణులు